OpenLLM-France/wikimedia huggingface dataset:
# Machaeroides

Machaeroides és un gènere extint de mamífers creodonts que visqueren durant l'Eocè. Se n'han trobat fòssils a Wyoming (Estats Units). És el mamífer de dents de sabre més antic conegut.

## Descripció

Aquest animal tenia l'aparença d'un dents de sabre de mida molt petita, similar a la d'un gos. Machaeroides es diferencia dels dents de sabre més recents pels seus cranis més allargats i la seva postura plantígrada. Les espècies de Machaeroides diferien del seu parent Apataelurus pel fet de tenir les dents més curtes.
M. eothen tenia un pes estimat de 10-14 kg, mentre que M. simpsoni encara era més petit.

## Taxonomia

Malgrat que no s'ha posat en dubte que sigui un creodont, la seva ubicació dins l'ordre no és clara. Juntament amb el seu parent proper Apataelurus, ha sigut classificat tant entre els oxiènids com entre els hienodòntids.

## Referències

* ↑ Entrada «Machaeroides» de la Paleobiology Database (en anglès). [Consulta: 20 desembre 2022].

## Bibliografia

* Egi, Naoko (2001): «Body Mass Estimates in Extinct Mammals from Limb Bone Dimensions: the Case of North American Hyaenodontids». Palaeontology 44 (3): 497-528. doi:10.1111/1475-4983.00189
# Ototylomys

Ototylomys és un gènere de rosegadors de la família dels cricètids. Les dues espècies d'aquest grup són oriündes de Centreamèrica (Belize, Costa Rica, El Salvador, Guatemala, Hondures, Mèxic i Nicaragua). Aquest gènere fou considerat monotípic entre el 1969 i el 2017, quan se'n descrigué una segona espècie. És un parent proper de Tylomys.

## Referències

* ↑ «A new species of big-eared climbing rat, genus Ototylomys (Cricetidae, Tylomyinae) from Chiapas, Mexico» (en anglès). Journal of Mammalogy, 98, 5, 2017, pàg. 1.310–1.329. DOI: 10.1093/jmammal/gyx096.
# Millardia

Millardia és un gènere de rosegadors de la família dels múrids. Les quatre espècies d'aquest grup són oriündes del subcontinent indi i altres parts del sud d'Àsia. Tenen una llargada de cap a gropa de 8–20 cm i la cua de 7–19 cm. Es tracta d'animals nocturns. Els seus hàbitats naturals són els herbassars, els aiguamolls i els camps. Aquest tàxon fou anomenat en honor del naturalista britànic Walter Samuel Millard.

## Referències

* ↑ Entrada «Millardia» d'Animalia (en anglès).
# Pithecheir

Pithecheir és un gènere de rosegadors de la família dels múrids. Les dues espècies d'aquest grup són oriündes del sud-est asiàtic. Tenen una llargada de cap a gropa de 12–18 cm, la cua de 18–22 cm i un pes de 60–150 g. Es tracta d'animals nocturns. El seu hàbitat natural són els boscos situats a altituds de fins a 1.600 msnm. El nom genèric Pithecheir significa 'mà de mico'.

## Referències

* ↑ Entrada «Pithecheir» d'Animalia (en anglès).
# Vernaya

Vernaya és un gènere de rosegadors de la família dels múrids. Les espècies d'aquest grup viuen al sud de la Xina i el nord de Myanmar. El seu hàbitat natural són els boscos montans. Aquest tàxon fou anomenat en honor del naturalista anglès Arthur Stannard Vernay, que en recollí l'espècimen tipus durant una expedició a Myanmar amb Charles Suydam Cutting.

## Referències

* ↑ Entrada «Vernaya» d'Animalia (en anglès).
# Diplothrix

Diplothrix és un gènere de rosegadors de la família dels múrids. Les espècies d'aquest grup són oriündes de l'Àsia oriental. L'únic representant vivent, D. legata, viu als boscos montans de les illes Ryukyu (Japó), mentre que l'espècie extinta D. yangziensis visqué durant el Plistocè inferior en allò que avui en dia és la Xina. El nom genèric Diplothrix significa ‘pèl doble’ en llatí.

## Referències

* ↑ Entrada «Diplothrix» d'Animalia (en anglès).
# Nesokia

Nesokia és un gènere de rosegadors de la família dels múrids. Aquest grup té un àmbit de distribució força ampli, des d'Egipte a l'oest fins a la Xina a l'est. El seu pes d'entre 100 i 500 g els situa entre els murins més grossos que hi ha. Tenen el cos robust, el cap curt i arrodonit, el musell ample, les orelles rodones i la cua relativament curta.

## Referències

* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Taeromys

Taeromys és un gènere de rosegadors de la família dels múrids. Les set espècies d'aquest grup són oriündes de l'illa de Sulawesi (Indonèsia). Tenen una llargada de cap a gropa de 19–25 cm i la cua de 16–30 cm. El seu hàbitat natural són els boscos de diferents tipus. S'alimenten de fruita, fulles i insectes. No se sap gaire cosa més sobre el seu estil de vida.

## Referències

* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Cassistrellus

Cassistrellus és un gènere de ratpenats de la família dels vespertiliònids. Les espècies d'aquest grup són vespertiliònids de mida mitjana, amb avantbraços de 39–47 mm i un pes de 12–17 g. Viuen en boscos montans travessats per rius a la zona sensible de biodiversitat d'Indo-Burma. El nom genèric Cassistrellus, significa 'pipistrel·la amb casc' en llatí.

## Referències

* ↑ Ruedi, Manuel; Eger, Judith L; Lim, Burton K; Csorba, Gábor «A new genus and species of vespertilionid bat from the Indomalayan Region» (en anglès). Journal of Mammalogy, 99, 1, 2018, pàg. 209–222. DOI: 10.1093/jmammal/gyx156. ISSN: 0022-2372.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Cryptocynodon

Cryptocynodon és un gènere extint de sinàpsids que visqueren durant el Permià superior en allò que avui en dia és Sud-àfrica. Se n'han trobat restes fòssils a les províncies del Cap Septentrional i Limpopo. Fou descrit a partir d'un espècimen que consistia en mig crani i feia 5 cm de llargada. De vegades és considerat un sinònim d'Endothiodon (del qual es diferencia per la manca de dents premaxil·lars i l'absència de depressions a la superfície palatal dels ossos palatins) o Pristerodon mackayi (del qual es diferencia per la forma dels coixinets palatins i del musell). El nom genèric Cryptocynodon significa 'dent de gos oculta' en llatí.

## Referències

* 1 2 Entrada «Cryptocynodon» de la Paleobiology Database (en anglès). [Consulta: 20 desembre 2022].
* ↑ Seeley, 1894, p. 1.002.
* ↑ Castanhinha et al., 2013, p. 10.

## Bibliografia

* Castanhinha, R.; Araújo, R.; Júnior, L. C.; Angielczyk, K. D.; Martins, G. G.; Martins, R. M. S.; Chaouiya, C.; Beckmann, F.; Wilde, F. «Bringing Dicynodonts Back to Life: Paleobiology and Anatomy of a New Emydopoid Genus from the Upper Permian of Mozambique» (en anglès). PLOS ONE, 8, 12: e80974, 2013, pàg. 1–30. DOI: 10.1371/journal.pone.0080974.
* Seeley, H. G. «Researches on the Structure, Organisation, and Classification of the Fossil Reptilia. Part IX. Section 1. On the Therosuchia» (en anglès). Philosophical Transactions of the Royal Society of London, Series B, 185, 1894, pàg. 987–1.018. DOI: 10.1098/rstb.1894.0021.
# Urho Peltonen

Urho Pellervo Peltonen (Nurmes, Carèlia Septentrional, 15 de gener de 1893 – Hèlsinki, 4 de maig de 1950) va ser un atleta finlandès, especialista en el llançament de javelina, que va competir a començaments del segle xx.
El 1912 va prendre part en els Jocs Olímpics d'Estocolm, on va disputar dues proves del programa d'atletisme. En el llançament de javelina a dues mans guanyà la medalla de bronze, rere Juho Saaristo i Väinö Siikaniemi, mentre en el llançament de javelina fou novè.
El 1920, un cop finalitzada la Primera Guerra Mundial, va prendre part en els Jocs d'Anvers, on guanyà la medalla de plata en la prova del llançament de javelina, rere Jonni Myyrä. El 1924 disputà els seus darrers Jocs, amb una setena posició en la prova del llançament de javelina.
La seva millor marca, establerta a Hèlsinki el 1916, fou de 64.35 metres.

## Referències

* 1 2 3 «Urho Peltonen Olympic Results». sports-reference.com. Arxivat de l'original el 12 d’octubre 2009. [Consulta: 18 setembre 2016].
# Hans Dittmar

Hans Dittmar (Hèlsinki, 14 de novembre de 1902 - Hèlsinki, 20 de juny de 1967) va ser un regatista finlandès que va competir durant el segon quart del segle xx.
El 1924 va prendre part en els Jocs Olímpics de París, on va guanyar la medalla de bronze en la regata de monotip del programa de vela.
El 1952, als Jocs de Hèlsinki, fou vuitè a bord del Teresita en la prova de 5,5 metres del programa de vela.

## Referències

* 1 2 «Hans Dittmar Olympic Results». sports-reference.com. Arxivat de l'original el 2020-04-17. [Consulta: 19 març 2018].
# Albin Stenroos

Oskar Albinus "Albin" Stenroos (Vehmaa, Finlàndia Occidental, 25 de febrer de 1889 – Hèlsinki, 30 d'abril de 1971) fou un atleta finlandès, especialista en proves de fons, que va competir durant el primer quart del segle xx. En el seu palmarès destaquen tres medalles olímpiques, i sobretot l'or en la marató de 1924.
Stenroos va córrer la seva primera marató el 1909, amb una tercera posició al campionat nacional, però poc després passà a disputar distàncies curtes, com el 1.500. No tornà a córrer una nova marató fins al 1924. El 1910 guanyà els 10.000 metres dels campionats nacionals. Amb la no participació de Hannes Kolehmainen als campionats nacionals, Stenroos fou el clar dominador entre 1912 i 1917 i guanyà els campionats nacionals dels 5.000 i 10.000 metres entre 1912 i 1916 i de cros entre 1915 i 1917.
El 1912 va prendre part en els Jocs Olímpics d'Estocolm, on guanyà la medalla de plata en la cursa de cros per equips i la de bronze en els 10.000 metres. En les altres dues proves del programa d'atletisme que disputà fou sisè en cros individual, mentre quedà eliminat en semifinals en els 3.000 metres per equips.
El 1915 va aconseguir el seu primer rècord del món en els 30 km (1h 48' 06.2"), que va millorar el 1924 (1h 46' 11.6"). També va aconseguir el rècord del món dels 20 km el 1923 (1h 07' 11.2"). No va prendre part en els Jocs de 1920, però en els de 1924 va decidir córrer la marató. Va guanyar una cursa disputada sota una forta calor amb sis minuts sobre Romeo Bertini. Fou segon a la Marató de Boston de 1926, i es va retirar després de no poder acabar la de 1927.

## Referències

* 1 2 3 «Albin Stenroos Olympic Results». sports-reference.com. Arxivat de l'original el 26 d'agost 2011. [Consulta: 24 juny 2016].
* ↑ Albin Stenroos. trackfield.brinkster.net
# Aleksanteri Toivola

Aleksanteri Toivola (Víborg, 4 de març de 1893 - Hèlsinki, 27 d'agost de 1987) va ser un lluitador finlandès, especialista en lluita grecoromana, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició del pes ploma del programa de lluita rere el seu compatriota Kalle Anttila. Quatre anys més tard, als Jocs d'Amsterdam, fou sisè en la competició del pes ploma del programa de lluita.
En la mateixa categoria del pes ploma de lluita grecoromana guanyà la medalla de plata al Campionat del Món de 1921, també rere Kalle Anttila. A nivell nacional no guanyà cap títol, sols la plata el 1922 i 1923.

## Referències

* 1 2 3 «Aleksanteri Toivola Olympic Results». sports-reference.com. Arxivat de l'original el 17 d'abril 2020. [Consulta: 9 gener 2017].
# Hwanyeo

Hwanyeo (화녀), comercialitzada internacionalment com Woman of Fire és una pel·lícula de Corea del Sud de 1971 dirigida per Kim Ki-young. Aquesta va ser la segona pel·lícula de la trilogia Housemaid de Kim seguida de Hwanyeo '82. La pel·lícula és un remake del clàssic Hanyeo.

## Argument

La vida d'un compositor i la seva dona, que viuen en una granja de pollastres, es veuen convulses quan una femme fatale s'uneix a la seva llar.

## Alliberament

Woman of Fire es va tornar a projectar als cinemes de Corea del Sud l'1 de maig de 2021.

## Repartiment

* Namkoong Won - Dong-shik
* Jeon Gye-hyeon - Jeong-suk
* Youn Yuh-jung - Myeong-ja
* Choi Moo-ryong - Detectiu
* Kim Ju-mi-hye
* O Yeong-a - Hye-ok
* Hwang Baek
* Chu Seok-yang - Ki-ja
* Lee Hoon
* Lee Ji-yeon

## Premis

* IV Setmana Internacional de Cinema Fantàstic i de Terror
** Menció especial a la millor actriu (Youn Yuh-jung)
* Blue Dragon Film Awards
** Millor Director (Kim Ki-young)

## Notes

* ↑ «Youn Yuh-jung's maiden film 'Woman of Fire' comes under limelight». The Korea Times, 27-04-2021 [Consulta: 5 juliol 2021].
* 1 2 «Woman of Fire (Hwanyeo) (1971)». Korean Movie Database (KMDb). [Consulta: 5 juliol 2021].
* ↑ Kang, Hyun-kyung «Oscar-nominee Youn Yuh-jung's debut film to be screened on May 1». The Korea Times, 23-04-2021 [Consulta: 5 juliol 2021].
* ↑ «Awards for Hwayo (1970)». Arxivat de l'original el 2021-07-09. [Consulta: 5 juliol 2021].
* ↑ «Woman of Fire (Hwanyeo)». [Consulta: 5 juliol 2021].

## Bibliografia

* Ahn, Min-hwa. «Representing the Anxious Middle Class: Camera Movement, Sound, and Color in The Housemaid and Woman of Fire». The House of Kim Ki-young. Arxivat de l'original el 2004-05-06. [Consulta: 26 desembre 2007].
* Ahn, Min-hwa. «Woman of Fire». The House of Kim Ki-young. Arxivat de l'original el 2004-05-06. [Consulta: 21 gener 2008].
* Sin, Chang-Heui. «A Study of the Images of Women in Kim Ki-young's Films: Woman of Fire, Numi, and Carnivore». The House of Kim Ki-young. Arxivat de l'original el 2003-12-12. [Consulta: 21 gener 2008].

## Enllaços externs

* Tràiler de la pel·lícula a YouTube
# Montlaur (Alps de l'Alta Provença)

Montlaur (en francès Montlaux) és un municipi francès situat al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 214 | 292 | 188 | 190 | 198 | 267 | 268 | 351 | 368 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 394 | 380 | 350 | 334 | 322 | 328 | 272 | 246 | 258 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 242 | 249 | 220 | 172 | 145 | 105 | 125 | 128 | 100 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 89 | 87 | 91 | 118 | 117 | 132 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Claude Durand | UMP |

## Referències

* ↑ Topònims occitans dels Alps de l'Alta Provença
# Kalifornia

Kalifornia és una pel·lícula estatunidenca de Dominic Sena estrenada l'any 1993. Ha estat doblada al català.

## Argument

Brian i Carrie, dos estudiants apassionats preparen una obra sobre els assassins en sèrie i marxen a investigar llocs de crims. Durant el seu periple, coneixen Early i la seva amiga Adele. Ràpidament l'autèntica naturalesa d'Early emergeix, violenta i brutal, i influeix la consciència de Brian, cada cop més "fascinat" per Early. Carrie veu el seu marit enfonsar-se en una bogeria portada per Early. Intenta raonar-ho, però l'infern ja és a sobre d'ells.

## Repartiment

* Brad Pitt: Early Grayce
* Juliette Lewis: Adele Corners
* David Duchovny: Brian Kessler
* Michelle Forbes: Carrie Laughlin
* Sierra Pecheur: Mme Musgrave
* John Dullaghan: Mr. Musgrave
* John Zarchen: Peter
* David Rosa: Eric

## Acollida

El film va ser un fracàs comercial, informant aproximadament 2.395.000 $ al box-office a Amèrica del Nord per un pressupost de 9 milions $.
Va tenir una acollida critica més aviat favorable, recollint un 67 % de critiques positives, amb una nota mitjana de 6,2/10 i sobre la base de 24 critiques recollides, en el lloc Rotten Tomatoes.

## Premis i nominacions
### Premis

* Premi FIPRESCI i millor contribució artística al Festival Internacional de Cinema de Mont-real 1993
* Festival internacional de cinema de Tessalònica 1993: millor guió

### Nominacions

* Premi Saturn al millor film de terror, a la millor actriu (Michelle Forbes) i al millor guió l'any 1994

## Critica

* "Omple de força i ritme"
* "Sorprenent i dura combinació de thriller i road movie (...) Sense recórrer a efectismes ni gratuïtats, Senna elabora una reflexió sobre la violència i de la seva possible fascinació"

## Referències

* ↑ «Kalifornia». esadir.cat.
* ↑ «Kalifornia». The New York Times.
* ↑ Kalifornia a JP‘s Box-Office.
* ↑ Kalifornia a Rotten Tomatoes.
* ↑ Morales, Fernando «Kalifornia». El País.
* ↑ Palomo, Miguel Ángel «Kalifornia». El País.
# El presoner de la Segona Avinguda

El presoner de la Segona Avinguda (The Prisoner of Second Avenue) és una pel·lícula estatunidenca dirigida per Melvin Frank, estrenada el 1975. Ha estat doblada al català.

## Argument

Un home a l'atur té una depressió nerviosa.

## Repartiment

* Jack Lemmon: Mel
* Anne Bancroft: Edna
* Gene Saks: Harry Edison
* Elizabeth Wilson: Pauline
* Florence Stanley: Pearl
* Maxine Stuart: Belle
* Ed Peck: home
* Gene Blakely: Charlie
* Ivor Francis: psiquiatre
* F. Murray Abraham: taxista
* Sylvester Stallone: el jove al parc
* Gary Owens
* M. Emmet Walsh

## Referències

* ↑ esadir.cat. El presoner de la Segona Avinguda. esadir.cat.
* ↑ «The prisoner of Second Avenue». The New York Times.
# Roc de la Clusa

El Roc de la Clusa és una muntanya de 1.729 metres que es troba entre els municipis de Castell de l'Areny i de La Nou de Berguedà, a la comarca catalana del Berguedà.

## Referències

* ↑ «roc de la Clusa | enciclopedia.cat». [Consulta: 7 desembre 2024].
* ↑ «Sant Julià de Cerdanyola | Natura Local». [Consulta: 7 desembre 2024].
# Jaume I d'Escòcia

Jaume I d'Escòcia (10 de desembre de 1394 - 21 de febrer de 1437) fou rei d'Escòcia, fill de Robert III i d'Annabella Drummond. El 1402 el seu germà gran David va morir a la presó de Falkland, i ell fou enviat a França per a més seguretat, però fou capturat pels anglesos, que l'entregaren al rei Enric IV d'Anglaterra, el qual demanà un rescat al seu pare. El rei va morir el 1406 i el seu oncle Robert Stuart, duc d'Albany, va exercir la regència fins que fou alliberat el 1424.
Es casà amb Joanna Beaufort i el 1418, després del Concili de Basilea, reconegué l'autoritat del papa Martí V. S'hagué d'enfrontar als nobles highlanders com els MacDonalds, senyors de les illes, i al seu oncle el duc d'Albany, cap del partit proanglès. El 1425, per tal d'acabar amb les conspiracions, va fer executar el duc d'Albany i els seus dos fills, i el comte de Lennox, dels quals confiscà les propietats i s'apoderà dels comtats de March, Mar i Strathearn; i el 1429 va fer presoner Alexandre, senyor de les illes. Se’l considerava gasiu i va oprimir el poble amb impostos, però va dictar lleis a favor dels conreus a Lowlands. El 1411 es va fundar la primera universitat escocesa a Saint Andrews, i el 1428 va donar poder als petits terratinents perquè escollissin els representants dels comtats que havien d'anar al Parlament escocès.
A finals del seu regnat l'autoritat reial es va afeblir, i fou traït per Walter, comte d'Atholl i camarlenc reial, que va introduir Robert Graham entre els Frares Negres de Perth i l'assassinaren allí.

## Referències

* ↑ The Peerage.com.
* ↑ Roglo.eu.
# Montfòrt (Alps de l'Alta Provença)

Montfòrt (en francès Montfort) és un municipi francès situat al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 203 | 218 | 196 | 211 | 278 | 278 | 251 | 230 | 245 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 224 | 195 | 212 | 187 | 197 | 180 | 189 | 151 | 148 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 141 | 153 | 146 | 114 | 114 | 83 | 109 | 100 | 153 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 182 | 142 | 240 | 259 | 382 | 385 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977- | Paul Roucaud | PCF |

## Vegeu també

* Església Sant-Donat de Montfort

## Referències

* ↑ Topònims occitans dels Alps de l'Alta Provença
# Sent Joan Potge (Pirineus Atlàntics)

Sent Joan Potge (en francès Saint-Jean-Poudge) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 442 | 279 | 293 | 248 | 280 | 333 | 300 | 292 | 297 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 305 | 316 | 246 | 223 | 203 | 199 | 182 | 145 | 136 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 138 | 140 | 141 | 137 | 146 | 132 | 105 | 105 | 102 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 102 | 85 | 90 | 84 | 67 | 64 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2008 | René Larroucau | |
| 2008- | Sandra Lassus-Theze | |

## Referències

* ↑ Toponímia occitana
# Els crims del museu de cera

Els crims del museu de cera (títol original en anglès House of Wax) és una pel·lícula estatunidenca dirigida per André de Toth i estrenada l'any 1953. Està doblada al català.

## Argument

L'escultor d'un museu de cera té una forta discussió amb el seu soci, perquè aquest pretén incendiar el local per cobrar l'assegurança. Anys després, mentre el professor Jarrod intenta reconstruir el museu, es produeixen estranyes desaparicions.

## Comentaris

Un dels grans clàssics del cinema de terror i un dels millors films rodats en tres dimensions, remake del poc conegut, però igualment excel·lent, Mystery of the Wax Museum realitzat pel director Michael Curtiz l'any 1933. L'actor Vincent Price, gràcies a la seva brillant creació del ceramista desfigurat i venjatiu, va entrar a formar part dels immortals del gènere, un gènere al qual dedicaria els seus següents quaranta anys.

## Repartiment

* Vincent Price: Prof. Henry Jarrod
* Paul Picerni: Scott Andrews
* Frank Lovejoy: Tinent Tom Brennan
* Phyllis Kirk: Sue Allen
* Carolyn Jones: Cathy Gray
* Charles Bronson: Igor
* Paul Cavanagh: Sidney Wallace
* Grace Lee Whitney: una ballarina de cancan
* Philip Tonge: Bruce Allison (no surt als crèdits)

## Sobre el mateix tema

* El 1924, Das Wachsfigurenkabinett de Leo Birinsky i Paul Leni.
* El 1933, Mystery of the Wax Museum de Michael Curtiz
* El 1997, M.D.C. - Maschera di cera de Sergio Stivaletti.
* El 2005, House of Wax on momés el lloc on es desenvolupa l'acció és comú amb el film original.

## Referències

* ↑ Títol en català a Ésadir.cat
* ↑ «House of Wax». The New York Times.
* ↑ Hefferman, Kevin. Ghouls, Gimmicks, and Gold: Horror Films and the American Movie Business. Duke University Press, 2004, p. 18. ISBN 978-0822332152.
# Dislèxia

La dislèxia és la dificultat d'identificar, comprendre i reproduir els símbols escrits. Es manifesta, entre d'altres, perquè la lectura de paraules no és global, sinó síl·laba a síl·laba o fins i tot so a so; l'omissió, substitució o la inversió de lletres. Es pot manifestar en la dificultat d'agafar la paraula globalment a primer cop d'ull, i un desxifratge lletra per lletra. A l'hora d'escriure, es pot presentar disgrafia (dificultat en la cal·ligrafia) i per errades d'ortografia natural i d'ortografia arbitrària.

## Referències

* ↑ «Dislèxia». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Discalcúlia
* Llista de trastorns del llenguatge
* Noves tecnologies dislèxia

## Enllaços externs

* Las 37 características más comunes de la dislexia (castellà).
* Associació Catalana de Dislèxia i Altres Dificultats Específiques.
* Única escola de dislèxia d'Espanya (Barcelona) Arxivat 2012-01-03 a Wayback Machine..
* Mètode Binding.
Viccionari